Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: A pénzügyi intézmény a hitelkérelmet a hitelintézetekről és pénzügyi vállalkozásokról szóló 1996. évi CXII. törvény előírásainak megfelelően kialakított hitelbírálati
Paragraph Index: 470

(1) A mezőgazdasági termelés és feldolgozás piaci versenyképességének javítása céljából, valamint a termelés és értékesítés előfinanszírozása, a felvásárlás és raktározás, valamint a halasztott fizetésű értékesítési konstrukciók elősegítése érdekében legfeljebb 18 hónapos lejáratú, a Magyar Export-Import Bank Rt. (a továbbiakban: EXIMBANK) által forintban vagy devizában folyósított hitelhez az EXIMBANK részére — a minisztérium és az EXIMBANK között kötött megállapodás keretében — kamat és kezességvállalási díjtérítés nyújtható. A minisztérium által nyújtott kamat és kezességvállalási díjtérítést az EXIM BANK teljes egészében köteles a (2) bekezdésben felsorolt, és e támogatás keretében működtetett hitelkonstrukcióban résztvevő igénylők részére továbbadni.

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes